**NOMAS LĪGUMS**

**Nr.JNP/2-55.4/25/7**

Lielplatones pagastā 05.02.2025

**Jelgavas novada pašvaldība**, reģistrācijas Nr. 9009118031, juridiskā adrese Pasta iela 37, Jelgava, LV-3001, (turpmāk–Iznomātājs), tās iestāde –Lielplatones pamatskola-atbalsta centrs, ko saskaņā ar nolikumu pārstāv tās direktors Andris Urbāns, no vienas puses, un

 , personas kods/reģistrācijas Nr.: , deklarētā dzīvesvietas/ juridiskā adrese: , (turpmāk–Nomnieks), no otras puses, kopā turpmāk– Puses, atsevišķi – Puse, savstarpēji vienojoties, bez maldības, spaidiem un viltus vienam pret otru, kā arī vadoties no spēkā esošajiem normatīvajiem aktiem, pamatojoties uz 2025 .gada \_\_. \_\_\_\_\_\_\_\_\_\_\_ izsoles rezultātiem, noslēdz līgumu (turpmāk–Līgums), par sekojošo:

1. LĪGUMA PRIEKŠMETS
	1. Iznomātājs nodod un Nomnieks pieņem lietošanā **nenorobežotu kafijas automāta tirdzniecības vietu ne lielāku par 3 m2, kas atrodas Lielplatones pamatskolā-atbalsta centrā, Lielplatones pagastā, Jelgavas novadā (****ēkā ar kadastra apzīmējumu 54600030017001, otrā stāva gaitenī), viena** **kafijas automāta izvietošanai un apkalpošanai (**turpmāk-Nomas objekts). Nomas objekta izvietojuma plāns pievienots Līgumam kā Pielikums Nr.1 un tas uzskatāms par tā neatņemamu sastāvdaļu.
	2. **Kafijas automāta izvietošana, apkalpošana un lietošana ir pieejama tikai Iznomātāja darba laikā, kad skola ir atvērta.**
	3. Nomas objekta nodošanu Nomniekam apliecina ar Pušu parakstītu nodošanas –pieņemšanas aktu (Pielikums Nr.2.).
	4. Nomas objekts ir nodrošināts ar elektroapgādi.
2. LĪGUMA DARBĪBAS TERMIŅŠ UN ĪPAŠIE NOTEIKUMI
	1. Līgums stājās spēkā tā parakstīšanas brīdī un tiek noslēgts uz laiku līdz **2030.gada 31.decembrim**. Līgums ir spēkā līdz Pušu saistību izpildei.
	2. Nomnieks apliecina, ka ir iepazinies ar Nomas objekta faktisko stāvokli un inženiertehnisko tīklu stāvokli, kā arī ar apgrūtinājumiem, ja tādi ir, un neizteiks iebildumus un pretenzijas, tajā skaitā materiālā rakstura pretenzijas, par Nomas objekta tehnisko stāvokli un inženiertehnisko tīklu stāvokli visā Līguma darbības laikā un pēc Līguma termiņa beigām.
3. MAKSĀJUMI UN NORĒĶINU KĀRTĪBA

3.1. Nomnieks maksā Iznomātājam nomas maksu **EUR**, neskaitot pievienotās vērtības nodokli (turpmāk - PVN) mēnesī, saskaņā ar Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi” (turpmāk - Nomas maksa). PVN tiek aprēķināts saskaņā ar Latvijas Republikas normatīvajos aktos noteikto likmi.

3.2. Papildus Nomas maksai, Nomnieks maksā Iznomātājam par šādiem komunālajiem pakalpojumiem:

3.2.1. par patērēto elektroenerģiju saskaņā ar kontrolskaitītāja rādījumu un elektroenerģijas piegādātāja noteiktā kārtībā apstiprinātiem tarifiem;

* 1. Nomas maksu Nomnieks maksā Iznomātājam saskaņā ar Iznomātāja izsniegtu rēķinu, par attiecīgo mēnesi samaksājot ne vēlāk kā līdz attiecīgā mēneša beigām.
	2. Rēķinu par nomu un komunālajiem pakalpojumiem, saskaņā ar Līguma 3.3.punktu Iznomātājs nosūta Nomniekam pa e-pastu uz Nomnieka e-pasta adresi: . Puses vienojas, ka rēķins tiek sagatavots elektroniski un ir derīgs bez paraksta. Ja Nomniekam ir aktivizēta oficiālā elektroniskā adrese, Iznomātāja rēķini Nomniekam tiek sūtīti uz Nomnieka oficiālo elektronisko adresi. Rēķina nesaņemšana neatbrīvo Nomnieku no pienākuma veikt nomas maksu Līgumā norādītajā termiņā.
	3. Maksājums tiek uzskatīts par saņemtu dienā, kad tas ir saņemts Iznomātāja norēķinu kontā.
	4. Ja Līguma darbības laikā saskaņā ar normatīviem aktiem tiek no jauna ieviesti vai palielināti nodokļi un/vai nodevas, kuru apliekamais objekts ir Nomas maksa, Puses vienojas, ka tāds nomas maksas paaugstinājums tiks piemērots ar attiecīgā normatīvā akta stāšanos spēkā.
	5. Par Līgumā noteikto maksājumu kavējumu Nomniekam jāmaksā nokavējuma nauda 0,1% (nulle komats viens procents) apmērā no termiņā neapmaksātās summas par katru nokavēto dienu. Nokavējuma naudas samaksa neatbrīvo Nomnieku no Līguma saistību izpildes.
1. IZNOMĀTĀJA TIESĪBAS UN PIENĀKUMI
	1. Iznomātājs apņemas:
		1. nepasliktināt Nomniekam Nomas objekta lietošanas tiesības;
		2. atlīdzināt Nomniekam radušos zaudējumus, ja pārkāpts Līguma 4.1.1.apakšpunktā minētais nosacījums.
	2. Iznomātājam ir tiesības:
		1. kontrolēt, vai Nomas objekts tiek izmantots atbilstoši Līguma nosacījumiem;
		2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.
2. PUŠU TIESĪBAS UN PIENĀKUMI
	1. Iznomātājs garantē Nomniekam iespēju bez jebkādiem pārtraukumiem vai traucējumiem izmantot Nomas objektu Līgumā noteiktajā kārtībā un termiņā.
	2. Iznomātājam ir tiesības pārbaudīt, iepriekš informējot Nomnieku, Nomas objekta tehnisko stāvokli un ekspluatācijas pareizību.
	3. Pēc Līguma spēkā stāšanās dienas Iznomātājs apņemas nodot Nomas objektu Nomniekam, bet Nomnieks apņemas to pieņemt 5 (piecu) darba dienu laikā, sagatavojot Nomas objekta nodošanas – pieņemšanas aktu, fiksējot tajā Nomas objekta faktisko stāvokli, kā arī skaitītāju rādījumus. Minētais akts pievienojams Līgumam kā pielikums Nr.2 un ir Līguma neatņemama sastāvdaļa.
	4. Nomnieka pienākumi ir:
		1. izmantot nomā nodoto telpas daļu Līguma 1.1.apakšpunktā norādītajam mērķim, saskaņā ar normatīvajiem aktiem;
		2. maksāt Nomas maksu un maksu par Līguma 3.2. apakšpunktā minētajiem komunālajiem pakalpojumiem no Nomas objekta nodošanas – pieņemšanas akta parakstīšanas dienas;
		3. par saviem līdzekļiem nodrošināt kafijas automāta pieslēguma vietas elektrotīklam aprīkošanu ar mērierīci patērētās elektroenerģijas uzskaitei, kā arī nodrošināt Iznomātāja iespēju veikt elektroenerģijas patēriņa uzskaiti no iepriekš minētās ierīces;
		4. nelikt šķēršļus Iznomātājam vai tā pilnvarotajai personai veikt Nomas objekta stāvokļa apskati, ja par apskates laiku Nomnieks iepriekš ir ticis informēts;
		5. rūpēties par Nomas objekta, kā arī Nomas objektam piegulošās teritorijas uzturēšanu, tajā skaitā veicot nepieciešamās darbības atbilstoši Latvijas Republikā spēkā esošo normatīvo aktu prasībām, atbildot par katru Nomas objekta bojājumu, kuru Nomnieks nav novērsis savas darbības vai bezdarbības dēļ;
		6. savas saimnieciskās darbības veikšanai Nomas objektā Nomniekam ir pienākums saņemt visas nepieciešamās atļaujas, licences un citus saskaņojumus no kompetentām institūcijām, pastāvīgi atbildēt par šo institūciju norādījumu ievērošanu;
		7. lietot un uzturēt Nomas objektu atbilstoši sanitāro, vides aizsardzības u.c. valsts vai pašvaldību dienestu prasībām, nodrošinot pareizu inženiertehnisko tīklu un komunikāciju ekspluatāciju saskaņā ar spēkā esošajiem normatīvajiem aktiem. Nomnieks atbild par ugunsdrošības noteikumu ievērošanu Nomas objektā;
		8. ja Nomas objekta bojāšana ir notikusi Nomnieka, tā pilnvaroto personu vai darbinieku vainas vai nolaidības dēļ, Nomnieks nekavējoties par to informē Iznomātāju un novērš attiecīgo bojājumu uz sava rēķina;
		9. ja Iznomātājs konstatē kafijas automāta bojājumu, tas nekavējoties informē Nomnieku, kurš atbrauc uz izsaukumu Iznomātāja darba laikā ne vēlāk kā 2 (divu) stundu laikā no izsaukuma saņemšanas un veic kafijas automāta remontu. Ja nav iespējams veikt kafijas aparāta remontu 2 (divu) darba dienu laikā, Nomnieks nodrošina tā nomaiņu;
		10. segt Iznomātājam un trešajām personām visus zaudējumus, kuri radušies Nomnieka vainas vai neuzmanības dēļ;
		11. pēc Pašvaldības pirmā pieprasījuma demontēt kafijas automātu.
	5. Nomnieka tiesības:
		1. iekļūt Nomas objektā vai izvietot tajā savu īpašumu vienīgi pēc tam, kad Puses ir parakstījušas Nomas objekta nodošanas - pieņemšanas aktu;
		2. lietot Nomas objektu atbilstoši Līguma noteikumiem, tā izmantošanas mērķim un tehniskajiem noteikumiem, ievērojot attiecīgos sanitāros, ugunsdrošības un ekspluatācijas noteikumus, kā arī ir pienākums atbildēt par tajā atrodošos elektroiekārtu un citu inženiertehnisko tīklu un ierīču saglabāšanu, ekspluatāciju un drošības tehnikas noteikumu ievērošanu, kā arī novērst bojājumus. Avārijas gadījumā Nomniekam ir pienākums nekavējoties informēt Iznomātāju un veikt visus iespējamos pasākumus avārijas seku likvidācijai.
	6. Nomnieks nav tiesīgs:
		1. nodot Nomas objektu vai tā daļu apakšnomā;
		2. slēgt sadarbības vai cita veida līgumus, kā rezultātā trešā persona iegūtu tiesības uz Nomas objektu vai tā daļu pilnīgu vai daļēju lietošanu;
		3. ieķīlāt nomas tiesības vai kā citādi izmantot darījumos ar trešajām personām;
		4. veikt Nomas objekta pārkārtošanu, pārplānošanu un pārveidojumus vai izmaiņas inženiertehnisko tīklu un ierīču konstrukcijā, kā arī uzstādīt konstrukcijas, papildinājumus, zīmes, veikt labojumus un uzstādīt objektus, tajā skaitā reklāmas izkārtnes, Nomas objektā (iekšpusē un ārpusē);
		5. uzsākt jebkādus remonta, atjaunošanas, pārbūves vai restaurācijas darbus Nomas objektā bez iepriekšējas rakstiskas saskaņošanas ar Iznomātāju un pirms ir noslēgta rakstveida vienošanās par iepriekš minēto darbu veikšanu. Iznomātājs jebkurā gadījumā neatlīdzina Nomniekam jebkādus ieguldījumus (nepieciešami, derīgie, greznuma) Nomas objektā, ja iepriekš nav noslēgta rakstveida vienošanās par ieguldījumu atlīdzināšanas kārtību;
		6. veikt Nomas objektā tādas darbības, kas var graut vai kaitēt Iznomātāja reputācijai, ir pretrunā ar morāles vai ētikas normām vai kas var traucēt Iznomātāja darbību.
	7. Nomnieks ir materiāli atbildīgs Iznomātājam par Nomas objektu, pieļaujot Līguma darbības laikā vienīgi dabisku nolietojumu.
3. LĪGUMA DARBĪBAS IZBEIGŠANA
	1. Pusēm ir tiesības Līgumu izbeigt pirms Līguma 2.1. punktā noteiktā termiņa, par to savstarpēji rakstveidā vienojoties.
	2. Iznomātājs bez otras Puses piekrišanas ir tiesīgs, 1 (vienu) mēnesi iepriekš informējot Nomnieku, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus nomas objektam, ja:
		1. Nomnieks izmanto Nomas objekts citiem mērķiem nekā noteikts Līguma 1.1. apakšpunktā, posta vai bojā Nomas objektu vai neievēro Līguma noteikumus un, ja 2 (divu) nedēļu laikā, pēc Iznomātāja rakstiska brīdinājuma saņemšanas, Nomnieks nenovērš radušos pārkāpumu;
		2. nomnieks Nomas objektu vai tā daļu nodod lietošanā vai apakšnomā trešajai personai;
		3. Nomnieks kā juridiska persona tiek atzīta par maksātnespējīgu vai attiecībā uz Nomnieku tiesā tiek iesniegts maksātnespējas pieteikums;
		4. Nomnieks veic patvarīgu telpu pārbūvi, pārplānošanu;
		5. Nomnieks nemaksā Nomas maksu un citus Iznomātājam Līgumā paredzētos maksājumus Līgumā noteiktajā termiņā;
		6. Nomnieks nepilda Līguma 5.4.9.punkta nosacījumus.
	3. Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts nepieciešamas sabiedrības vajadzību nodrošināšanai vai normatīvajos aktos noteikto publisko funkciju veikšanai.
	4. Pēc nomas attiecību izbeigšanas 3 (trīs) darba dienu laikā Nomnieks Nomas objektu atbrīvo un nodod Iznomātājam ne sliktākā stāvoklī, kādā tas saņemts, ņemot vērā parasto nolietošanos. Pretējā gadījumā Iznomātājam būs tiesības rīkoties un atbrīvot Nomas objektu piespiedu kārtā, izdevumus piedzenot no Nomnieka.
4. LĪDZĒJU ATBILDĪBA PAR LĪGUMA NEIZPILDĪŠANU

Ja Nomnieks kavē Līgumā noteiktās nomas maksas samaksu, tad Nomnieks maksā Iznomātājam līgumsodu 0,5% apmērā no termiņā nesamaksātās nomas maksas par katru kavējuma dienu, bet ne vairāk kā 10% no termiņā nesamaksātās nomas maksas.

1. STRĪDU IZŠĶIRŠANAS KĀRTĪBA

Strīdus, kas rodas saistībā ar Līguma izpildi, puses risina pārrunu ceļā, ja tas nav iespējams, tad tiesā normatīvajos aktos noteiktajā kārtībā.

1. CITI NOTEIKUMI
	1. Līgums pilnībā apliecina Pušu vienošanos.
	2. Līguma noteikumu grozījumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
	3. Jautājumus, kas nav atrunāti Līgumā, Puses risina saskaņā ar spēkā esošajiem normatīvajiem aktiem.
	4. Līgums sagatavots latviešu valodā uz 4 (četrām) lapām, trīs identiskos oriģinālos eksemplāros, kuri tiek izsniegti Pusēm. Visiem trīs eksemplāriem ir vienāds juridiskais spēks.
2. PUŠU REKVIZĪTI UN PARAKSTI

|  |  |
| --- | --- |
| **Iznomātājs**  | **Nomnieks** |
| **Jelgavas novada pašvaldība**Reģistrācijas numurs 9009118031, Juridiskā adrese: Pasta iela 37, Jelgava, LV-3001A/S SwedbankKonts LV07HABA0551025900443Kods HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Vārds, uzvārds/ juridiskās personas nosaukums**personas kods/reģistrācijas Nr.adresetel.e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

PIELIKUMS NR.1

05.02.2025 nomas līgumam Nr. JNP/2-55.4/25/7



* kafijas automāta izvietošanas vieta (nomā nodotais objekts)

|  |  |  |  |  |
| --- | --- | --- | --- | --- |
| Būves kadastra apzīmējums | Adrese | 1 kafijas automāta izvietošanas platība | Elektrības pieslēgums  | Ūdens/kanalizācijas pieslēgums |
| 54600030017001 | Lielplatones pamatskola-atbalsta centrs, Lielplatones pag., Jelgavas nov. | 3 m2 | Ir | Nav |

PIELIKUMS NR.2

05.02.2025 nomas līgumam Nr. JNP/2-55.4/25/7

**NODOŠANAS-PIEŅEMŠANAS AKTS**

**Jelgavas novada pašvaldība**, reģistrācijas Nr. 9009118031, juridiskā adrese Pasta iela 37, Jelgava, LV-3001, (turpmāk–Iznomātājs), tās iestāde Lielplatones pamatskola-atbalsta centrs , ko saskaņā ar nolikumu pārstāv tās direktors Andris Urbāns, no vienas puses, un

 , personas kods/reģistrācijas Nr.: , deklarētā dzīvesvietas/ juridiskā adrese: , (turpmāk–Nomnieks), no otras puses, sastāda šādu aktu:

1. Atbilstoši šim aktam tiek nodots Nomas objekts - **nenorobežota kafijas automāta tirdzniecības vieta ne lielāka par 3 m2, kas atrodas Lielplatones pamatskolā atbalsta centrā, Lielplatones pagastā, Jelgavas novadā ( ēkā ar kadastra apzīmējumu 54600030017001), viena** **kafijas automāta izvietošanai un apkalpošanai**.

2.Jelgavas novada pašvaldība nodeva, bet , personas kods/reģistrācijas Nr. , deklarētā dzīvesvietas/ juridiskā adrese: , pieņēma Nomas objektu uz šādiem noteikumiem:

2.1. Nodošanas datums: 2025.gada .

2.2. Telpu stāvoklis telpu nodošanas brīdī ir labs.

2.3. Nomas objekts ir nodrošinātas ar elektroapgādi.

3. Šis akts satur pilnīgu Pušu vienošanos, Puses to ir izlasījušas un piekrīt visiem tā punktiem, un to ar savu parakstu apstiprina.

4. Šis akts ir Pušu savstarpējo norēķinu pamats.

5. Šis akts ir sastādīts divos eksemplāros ar vienādu juridisko spēku, no kuriem viens tiek izsniegts Iznomātājam, otrs – Nomniekam.

|  |  |
| --- | --- |
| **Iznomātājs**  | **Nomnieks** |
| **Jelgavas novada pašvaldība**Reģistrācijas numurs 9009118031, Juridiskā adrese: Pasta iela 37, Jelgava, LV-3001A/S SwedbankKonts LV07HABA0551025900443Kods HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | **Vārds, uzvārds/ juridiskās personas nosaukums**personas kods/reģistrācijas Nr.adresetel.e-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Parakstīšanas datums: \_\_\_\_\_\_\_\_\_\_\_\_\_\_\_\_\_\_\_\_\_

Parakstīšanas vieta: .